ΓΡΑΠΤΗ ΕΡΩΤΗΣΗ P-1085/01

υποβολή: Olle Schmidt (ELDR) προς την Επιτροπή

(26 Μαρτίου 2001)

Θέμα: Βοήθεια στους πληγέντες από τον κυκλώνα Μitch

Μετά την ερήμωση που έφερε σε μεγάλες περιοχές στην Ονδούρα και τον θάνατο δέκα χιλιάδων ατόμων που προκάλεσε ο κυκλώνας Mitch, η ΕΕποσχέθηκε να στηρίξει το έργο για την ανοικοδόμηση με ποσό άνω των 2,2 δισ. σουηδικών κορωνών.

Σήμερα, περισσότερο από δύο έτη μετά την καταστοφή, φαίνεται ότι μόλις το ένα δέκατο αυτού του ποσού έφθασε στα θύματα του κυκλώνα. Ενώ άλλα κράτη έχουν ολοκληρώσει τα έργα τους, ούτε ένα δέκατο από τα δισεκατομμύρια της ΕΕ δεν έχει εκταμιευθεί. Τοπόλοιπο ποσό φαίνεται ότι έχει σκαλώσει στις Βρυξέλλες.

Πώς μπορεί να αλλάξει ο τρόπος εργασίας της Επιτροπής ώστε να αποφευχθεί το συγκεκριμένο λάθος σε περιπτώσεις καταστροφών στο μέλλον;

Απάντηση του κ. Patten εξ ονόματος της Επιτροπής

(8 Μαΐου 2001)

Αντιδρώντας ταχέως στις πιο επείγουσες ανάγκες που προέκυψαν λόγω του κυκλώνα Mitch, η Υπηρεσία Ανθρωπιστικής Βοήθειας της Ευρωπαϊκής Ένωσης (ECHO) χορήγησε στην Ονδούρα επείγουσα βοήθεια ύψους 17,2 εκατομμύρια ευρώ στο διάστημα μεταξύ 1998 και 2000. Η βοήθεια για την επισιτιστική ασφάλεια στην περιοχή ανήλθε συνολικά σε 30 εκατομμύρια το 1999, το μεγαλύτερο μέρος της οποίας προορίστηκε για την Ονδούρα. Η επισιτιστική βοήθεια και η βοήθεια της ECHO για την Ονδούρα έχει ήδη εκταμιευτεί.

Επιπλέον της σημαντικής ποσότητας έκτακτης βοήθειας, η Κοινότητα συνεισφέρει στο πρόγραμμα ανασυγκρότησης και μεταρρύθμισης των χωρών της Κεντρικής Αμερικής που επλήγησαν από τον τυφώνα Mitch. Η συνεισφορά αυτή αποτελεί μακροπρόθεσμη προσπάθεια που έχει συντονιστεί απόλυτα με τις εθνικές αναπτυξιακές στρατηγικές και τις δραστηριότητες άλλων χορηγών βοήθειας. Στο πλαίσιο αυτό, η Επιτροπή εκτελεί το περιφερειακό πρόγραμμα για την ανασυγκρότηση της Κεντρικής Αμερικής (PRRAC). Το πρόγραμμα καλύπτει τους τομείς της δημόσιαςγείας, τωνδάτων και αποχετεύσεων, της στέγασης, της εκπαίδευσης και κατάρτισης στις τέσσερις δικαιούχους χώρες (Ελ Σαλβαντόρ, Νικαράγουα, Ονδούρα και Γουατεμάλα). Τον Δεκέμβριο 1999 η Επιτροπή ανέλαβε την πρώτη της χρηματοδοτικήποχρέωση για το PRRAC, που ανέρχεται σε 82,5 εκατομμύρια ευρώ και στις 22 Δεκεμβρίου 2000, η Επιτροπή ανέλαβεποχρέωση για το δεύτερο μέρος του PRRAC, ύψους 44,160 εκατομμυρίων, από τα οποία περίπου 22 εκατομμύρια προορίζονται για την Ονδούρα. Από το συνολικό ποσό έχουν δαπανηθεί 2,781 εκατομμύρια.

Στο πλαίσιο του PRRAC έχει ήδη αναληφθείποχρέωση για 52,7 εκατομμύρια, μέσω του Επιμέρους Προγράμματος για την Ονδούρα. που εκτελείται κατά την περίοδο 2000 έως 2007. Η πρώτη χρηματοδοτική συμφωνία μεταξύ της Κοινότητας και της Ονδούραςπεγράφη στις 28 Ιουλίου 2000 για ποσό 30,026 εκατομμύρια. Με βάση αυτή τη συμφωνία, η Επιτροπήπέγραψε, στις 7 Δεκεμβρίου 2000, συμβάσεις για συνολικό ποσό 3 965 848 ευρώ και μέχρι τώρα ξόδεψε 918 000 ευρώ.

Κατά τους δύο επόμενους μήνες προβλέπεται ηπογραφή της σύμβασης τεχνικής βοήθειας για τη διαχείριση 26 εκατομμυρίων ευρώ, και προκηρύχθηκαν δύο προσκλήσεις εκδήλωσης ενδιαφέροντος ύψους 49.9 εκατομμυρίων. Από το ποσό αυτό, προβλέπεται ηπογραφή σύμβασης 26,7 εκατομμυρίων στα τέλη 2001.

Επιπλέον των παραπάνω προγραμμάτων, η Κοινότητα θα συνεισφέρει περίπου 15 εκατομ. για την Ονδούρα στο πλαίσιο των Υπερχρεωμένων Φτωχών Χωρών (HIPC). Το ποσό αυτό θα εκταμιευτεί όταν το Διεθνές Νομισματικό Ταμείο (ΔΝΤ) αποφασίσει ότι η Ονδούρα πληροί τις απαραίτητες προυποθέσεις.

Στις 16 Μαΐου 2000, η Επιτροπή εξέδωσε την κοινοποίηση για τη μεταρρύθμιση της διαχείρισης της εξωτερικής βοήθειας(1) που καθορίζει ένα φιλόδοξο πρόγραμμα μέτρων για τη σημαντική βελτίωση της ποιότητας και της έγκαιρης παράδοσης της βοήθειας, και συγχρόνως για την εξασφάλιση αυστηρής οικονομικής διαχείρισης, και αυξημένο αντίκτυπο της εξωτερικής βοήθειας.

Τα εν λόγω μέτρα περιλαμβάνουν ριζική βελτίωση του προγραμματισμού της εξωτερικής βοήθειας" ενοποίηση του κύκλου του προγράμματος στη νεοσυσταθείσα Υπηρεσία Συνεργασίας EuropeAid" ενσωμάτωση των

διαδικασιών και των πρακτικών επιτροπολογίας. Η Αντιπροσωπεία της Επιτροπής στη Νικαράγουα, η οποία είναιπεύθυνη για το PRRAC, είναι μία από τις 23 αντιπροσωπείες που θα συμπεριληφθούν κατά προτεραιότητα στη πρώτη φάση αποκέντρωσης το 2001. Η μεταρρύθμιση βρίσκεται επί του παρόντος ενεργάπό εκτέλεση. Η Επιτροπή πιστεύει ότι, όταν ολοκληρωθούν, τα εν λόγω μέτρα θα αποτελέσουν σημαντική πρόοδο ως προς την ποιότητα και την έγκαιρη παράδοση της εξωτερική βοήθειας.

Η Επιτροπή θαποβάλει προσεχώς ανακοίνωση σχετικά με το θέμα της συνδρομής, αποκατάστασης και ανάπτυξης, στην οποία θα αναγνωρίζεται η πολυπλοκότητα των προβλημάτων και η οποία θα προσδιορίζει μια δέσμη μέτρων που θα μπορούσαν να βελτιώσουν τις επιδόσεις της Κοινότητας, ιδίως:

- συστηματικότερη διευκόλυνση του συντονισμού"

- μείωση των καθυστερήσεων, έγκαιρη κινητοποίηση των κατάλληλων πόρων, και εξασφάλιση της συμμετοχής καταλλήλων εταίρων.

(1) SEC(2000)814.